Padwerker kry geraamte langs snelwegDie geraamte wat gevind is. Foto: SAPD Die Vrystaatse polisie het ŉ beroep op die publiek gedoen om hulle te help met inligting nadat ŉ mensgeraamte Vrydag langs die N1-snelweg naby Verkeerdevlei gevind is. Sers. Ikobeng Hlubi, polisiewoordvoerder, het gesê ŉ padwerker het op die geraamte afgekom en die polisie is ontbied. “Die geraamte het steeds klere aangehad, naamlik ŉ blou denimbroek en swart All Star-skoene.” Dit is nog nie bekend hoe lank die oorledene se liggaam daar gelê het nie. “Ons wag vir forensiese uitslae om te bepaal wanneer die persoon dood is.” Hlubi het ŉ beroep gedoen op mense wat ŉ familielid vermis of enige ander inligting het om sers. Zachariah Nzintshe by 051 841 8401 of 082 479 2337 te bel.